ლამაზი და დაწყევლილი (ფილმი)

„ლამაზი და დაწყევლილი“ — 1922 წლის ამერიკული, მუნჯი, დრამატული ფილმი, უილიამ ალფრედ სეიტერის რეჟისორობით. ფილმის მწარმოებელი და დისტრიბუტორი იყო Warner Bros.; მონაწილეობდნენ კენეთ ჰარლანი და მარია პრევოსტი. სიუჟეტი ეფუძნებოდა იმავე სახელის ნოველას, ფრენსის სკოტ ფიცჯერალდის ავტორობით.
როლებში
მარია პრევოსტი — გლორიას როლში;
კენეთ ჰარლანი — ანტონის როლში;
ჰარი მაიერსი — დიკის როლში;
ტული მარშალი — ადამ პაჩის როლში;
ლუიზა ფაზენდა — მურიელის როლში;
კლეო რიდგელი — დოთის როლში;
ემეტ კინგი — მისტერ გილბერტის როლში;
ვალტერ ლონგი — ჰულის როლში;
კლარენს ბარტონი — ბლოეკმენის როლში;
ჯ. პარკერ მაკ-კონელი — მაურის როლში;
ჩარლზ მაკ-ჰიუ — შატელვორთის როლში;
კათლინ კი — რეიჩელის როლში;
ჯორჯ კუვა — ტანერის როლში;
გადაღების პროცესი
პოპულარობის მოსაპოვებლად, ჯეკ ვორნერმა განაცხადა, რომ ფილმის მთავარი წყვილი გადასაღებ მოედანზე იქორწინებდა. ამ ხერხმა იმუშავა და შეყვარებულებს ათასობით გულშემატკივარმა გაუგზავნა წერილები და საჩუქრები. მიუხედავად ამისა, ვორნერმა არ იცოდა, რომ პროვოსტი საიდუმლოდ სხვა კაცზე, სონი გერკეზე იყო გათხოვილი. „Los Angeles Mirror“-მა ქალის მდგომარეობის შესახებ შეიტყო და მყისვე დიდი აღშფოთების გამომწვევი ჰედლაინი გამოაქვეყნა: „მარია პრევოსტი კენეთ ჰარლანზე დაქორწინებით მრავალქმრიანი გახდება“. ვორნერი ამ შემთხვევამ მეტად გაამწარა მსახიობზე, რომელსაც მისთვის უკვე ლეგალიზებული ქორწინების შესახებ არაფერი ეთქვა. მან მაშინვე მოაგვარა განქორწინების საკითხები და სკანდალის გადავლის შემდეგ პრევოსტმა და ჰარლანმა უმნიშვნელო, წყნარი ქორწილი გადაიხადეს.
გამოხმაურება
ფილმი წარმატებით გავიდა დიდ ეკრანებზე, მოჰყვა უმეტესად დადებითი შეფასებები კრიტიკოსებისაგან, და სტუდიას აშშ-ის მასშტაბით $327,000, ხოლო უცხოეთის მარკეტიდან $22,000 მოუტანა. 

მწერალ ფრენსის სკოტ ფიცჯერალდს თავისი წიგნის ეკრანიზაცია არ მოსწონებია. ფილმის შესახებ მან მეგობარს მისწერა: „ყველაზე საშინელი კინოა რაც კი ცხოვრებაში მინახავს - იაფფასიანი, ვულგარული, გაუმართავი და უხარისხო. მეტად გვრცხვენია მის გამო.“
დღევანდელი მდგომარეობა
ფილმი დაკარგულად ითვლება და მისი არც ერთი ასლი არაა შემორჩენილი. Warner Bros. ჩანაწერებში ვხვდებით მისი ნეგატივის სავარაუდო ბედის შესახებ ინფორმაციას ანოტაციით - „გადაგდებული, 12/27/48“ (27 დეკემბერი, 1948). Warner Bros.-მა საკუთარი 1933 წლამდე გადაღებული ნიტრატის ფირებზე დატანილი ფილმების სოლიდური ნაწილი 1940-1950-იანებში გადაყარა, რადგან მათი უდიდესი უმრავლესობა მნიშვნელოვან რესტავრაციას საჭიროებდა. 
რესურსები ინტერნეტში



სქოლიო

კატეგორია:1923 წლის ფილმები
კატეგორია:1922 წლის ფილმები
კატეგორია:ამერიკული სრულმეტრაჟიანი მუნჯი ფილმები
კატეგორია:ამერიკული შავ-თეთრი ფილმები
კატეგორია:ამერიკულ რომანებზე დაფუძნებული ფილმები
კატეგორია:ფრენსის სკოტ ფიცჯერალდის ნაწარმოებებზე დაფუძნებული ფილმები
კატეგორია:Warner Bros.-ის ფილმები